รัฐบาลไทย-ข่าวทำเนียบรัฐบาล-กรมการค้าภายในชี้แจงประเด็นปัญหา ค่ารักษาพยาบาล ของโรงพยาบาลเอกชนสูงเกินจริง
วันอาทิตย์ที่ 11 พฤศจิกายน 2561
กรมการค้าภายในชี้แจงประเด็นปัญหา ค่ารักษาพยาบาล ของโรงพยาบาลเอกชนสูงเกินจริง
กรมการค้าภายในชี้แจงประเด็นปัญหา ค่ารักษาพยาบาลของโรงพยาบาลเอกชนสูงเกินจริง
วันที่ 9 พ.ย.2561 นายวิชัย โภชนกิจ อธิบดีกรมการค้าภายใน กระทรวงพาณิชย์ ชี้แจงประเด็นปัญหาค่ารักษาพยาบาลของโรงพยาบาลเอกชนสูงเกินจริง ตามที่น.ส.สารี อ๋องสมหวัง เลขาธิการมูลนิธิเพื่อผู้บริโภค ระบุได้รับการร้องเรียนถึงปัญหาเรื่องค่ารักษาพยาบาลของโรงพยาบาลเอกชนสูงเกินจริง โดยมีประเด็นดังนี้ 1. ไม่มีหน่วยงานเข้าไปกํากับควบคุมค่ารักษาพยาบาลของโรงพยาบาลเอกชนที่สูงเกินจริง โดยค่ายาบางชนิดราคาสูงเกือบ 200% เมื่อเทียบกับร้านขายยาหรือโรงพยาบาลรัฐ รวมถึงค่าวัสดุอุปกรณ์ ค่าแพทย์ผ่าตัดมีราคาสูง ซึ่งสะท้อนถึงความเหลื่อมล้ําระหว่างวิชาชีพ 2. มีการบวกเพิ่มค่ารักษาพยาบาลเกินกว่าที่ตกลงกันไว้ 3. ทางมูลนิธิฯ เคยทําหนังสือไปยังกรมการค้าภายในให้เข้ามาดูแลเรื่องนี้ถึง 3 ฉบับ แต่ได้รับคําตอบว่า “ไม่สามารถทําได้” ทั้งนี้หากหน่วยงานไม่เข้ามาดูแล จะรวมตัวกันฟ้องศาลปกครองเพื่อขอคุ้มครอง
ข้อเท็จจริง
1. ปัจจุบันค่ารักษาพยาบาลไม่ได้กําหนดเป็นบริการควบคุมตาม พรบ.ว่าด้วยราคาสินค้าและบริการ
พ.ศ. 2542 แต่ได้มีมาตรการกํากับดูแลคือให้ปิดป้ายแสดงค่ารักษาพยาบาลไว้ในที่เปิดเผยและชัดเจน หรือให้จัดทําเป็นเอกสารหรือ Website ของโรงพยาบาล เพื่อให้ผู้ใช้บริการสามารถตรวจสอบอัตราค่ายาและค่าบริการก่อนการตัดสินใจใช้บริการ
2. กระทรวงสาธารณสุขมีพระราชบัญญัติสถานพยาบาล พ.ศ. 2541 โดยการประกอบกิจการสถานพยาบาลและการดําเนินการสถานพยาบาล มาตรา 32 (3) ผู้รับอนุญาตต้องแสดงอัตราค่ารักษาพยาบาล และสิทธิของผู้ป่วยที่สถานพยาบาลต้องแสดงตามมาตรา 33 วรรคหนึ่ง โดยกําหนดโทษ มาตรา 59 ผู้รับอนุญาตผู้ใดไม่ปฏิบัติตามมาตรา 32 ต้องระวางโทษปรับไม่เกินหนึ่งหมื่นบาท ซึ่งแต่ละโรงพยาบาลจะมีการประมาณการอัตราค่าบริการเบื้องต้น แจ้งให้ผู้รับการรักษาทราบก่อน
3. การแก้ไขปัญหาค่ารักษาพยาบาลแพงได้มีคณะกรรมการอํานวยการแก้ไขปัญหาค่ารักษาพยาบาลราคาแพง และคณะกรรมการดําเนินการแก้ไขปัญหาค่ารักษาพยาบาลราคาแพง ของกระทรวงสาธารณสุข ซึ่งมีอํานาจหน้าที่ในการกําหนดนโยบายและดําเนินการแก้ไขปัญหาค่ารักษาพยาบาลของโรงพยาบาลเอกชน
การแก้ไขปัญหา
1. ขณะนี้กรมการค้าภายในได้ดําเนินการแก้ไขปัญหาดังกล่าว โดยได้มีการบูรณาการงานร่วมกับกรมสนับสนุนบริการสุขภาพ กระทรวงสาธารณสุข ซึ่งได้มีการประชุมหารือพิจารณาแนวทางการกํากับดูแลค่ารักษาพยาบาล ทั้งนี้ ในเบื้องต้นกรมการค้าภายในได้มีการตรวจสอบค่ารักษาพยาบาลตามโรงพยาบาลเอกชนในพื้นที่กรุงเทพฯ จํานวน 62 แห่ง ซึ่งในวันนี้ได้กําหนดให้มีการประชุมหารือการดําเนินการกับกรมสนับสนุนบริการสุขภาพ เพื่อพิจารณาข้อมูลและแนวทางการดําเนินการต่อไป
2. การพิจารณาราคายาและอัตราค่ารักษาพยาบาลที่เหมาะสมควรให้กระทรวงสาธารณสุขเป็นผู้ดําเนินการ เนื่องจากเป็นหน่วยงานที่มีหน้าที่กํากับดูแลค่ายาและค่ารักษาพยาบาลโดยตรง รวมทั้งกระทรวงสาธารณสุขมีการแต่งตั้งคณะกรรมการและคณะอนุกรรมการเพื่อกํากับดูแลอยู่แล้ว
3. ในเบื้องต้นกระทรวงพาณิชย์จะทําให้ราคาค่ารักษาพยาบาลมีความโปร่งใส แข่งขันกันในโรงพยาบาลเอกชนมากขึ้น ให้ประชาชนเป็นผู้เลือก โดยให้ประชาชนรู้และสามารถตรวจสอบข้อมูลต่าง ๆ โดยเฉพาะราคาค่ารักษาพยาบาลได้ผ่านทางอินเตอร์เน็ต เพื่อลดความสงสัยและโต้แย้ง
ทั้งนี้ ในขั้นต่อไปหากจะให้กระทรวงพาณิชย์กําหนดให้ค่ายาและค่ารักษาพยาบาลเป็นสินค้าและบริการควบคุม โดยอาศัยอํานาจตาม พรบ.ว่าด้วยราคาสินค้าและบริการ พ.ศ. 2542 กระทรวงพาณิชย์จะทําการหารือกับกระทรวงสาธารณสุขซึ่งเป็นหน่วยงานหลักในการจัดทําข้อมูลหลักเกณฑ์และเหตุผล รวมทั้งเป็นผู้พิจารณาราคายาและอัตราค่ารักษาพยาบาลที่เหมาะสมเช่นเดียวกับสินค้าควบคุมอื่น ๆ เช่น น้ํามันเชื้อเพลิง ก๊าซหุงต้ม ก๊าซปิโตรเลียมเหลว น้ําตาลทราย เพื่อนําเสนอให้คณะกรรมการกลางว่าด้วยราคาสินค้าและบริการ (กกร.) พิจารณาก่อนนําเสนอคณะรัฐมนตรี เพื่อพิจารณากําหนดเป็นสินค้าและบริการควบคุมต่อไป ที่มีหน่วยงานที่กํากับดูแลโดยตรงเป็นผู้พิจารณากําหนดและเสนอมายัง กกร. เพื่อดําเนินการต่อไป
------------------------